Segja svínasöguna ósanna
Heimildarmenn innan Íhaldsflokksins hafa neitað því að David Cameron forsætisráðherra hafi tekið þátt í vígsluathöfn þar sem svínshöfuð kom við sögu. Skrifstofan í Downing-stræti hafði áður neitað að tjá sig um meint atferli ráðherrans, sem uppljóstrað er um í nýrri ævisögu Cameron eftir Lord Ashcroft.
Í bókinni er því meðal annars haldið fram að Cameron hafi neytt fíkniefna, en stóra sprengjan fól í sér frásögn af busavígslu, þar sem ráðherrann á að hafa sett "einkastaðinn" í kjaftinn á dauðu svíni.
Guardian hefur hins vegar eftir heimildarmönnum innan Íhaldsflokks Cameron að þeir kannist ekki við frásögnina sem birtist í Daily Mail; hún sé ósönn og vitlaus.
Lord Ashcroft, sem hefur verið dyggur fjárhagslegur bakhjarl Íhaldsflokksins, hefur viðurkennt að bera kala til Cameron, þar sem hann hafi svikið hann um háttsetta stöðu innan ríkisstjórnar sinnar. Lord Ashcroft segir frásagnirnar í bókinni hins vegar ekki birtar til að launa lambið gráa.
Samkvæmt Guardian er von á frekari uppljóstrunum í Daily Mail á næstu dögum.
Heimildarmenn innan Íhaldsflokksins hafa neitað því að David Cameron forsætisráðherra hafi tekið þátt í vígsluathöfn þar sem svínshöfuð kom við sögu.
Skrifstofan í Downing-stræti hafði áður neitað að tjá sig um meint atferli ráðherrans, sem uppljóstrað er um í nýrri ævisögu Cameron eftir Lord Ashcroft.
Í bókinni er því meðal annars haldið fram að Cameron hafi neytt fíkniefna, en stóra sprengjan fól í sér frásögn af busavígslu, þar sem ráðherrann á að hafa sett "einkastaðinn" í kjaftinn á dauðu svíni.